EkBass/fiwiki-20250220-pages-articles huggingface dataset:
Wikisanakirja

Wikisanakirja () on Wikipedian sisarhanke, jonka tavoitteena on luoda wikipohjainen kaikkien kielten välinen vapaa sanakirja. Wikisanakirjaa voi käyttää: * sanojen, termien ja lyhenteiden selitysteoksena * sivistyssanakirjana * murresanakirjana * synonyymisanakirjana * käännössanakirjana Wikisanakirjan artikkeleina on erikielisiä sanoja sisältäen tiedon sanan luokittelusta ja merkityksestä. Artikkelissa annetaan sanalle muiden muassa synonyymejä ja käännöksiä. Englanninkielinen Wikisanakirja aloitti 12. joulukuuta 2002, ja ensimmäiset muunkieliset Wikisanakirjat (ranska ja puola) 29. maaliskuuta 2004. ==Suomenkielinen Wikisanakirja== Suomenkielisen Wikisanakirjan artikkeleissa kerrotaan vieras- ja suomenkielisistä sanoista suomeksi. Suomenkielinen versio aloitti 2. toukokuuta 2004 Wiktionaryna. Sen nimi suomennettiin Wikisanakirjaksi 9. syyskuuta 2004 suomenkielisessä Wikipediassa päättyneessä äänestyksessä. 19. maaliskuuta 2005 kirjoitettiin suomenkielisen Wikisanakirjan tuhannes artikkeli. 26. syyskuuta 2005 suomenkielinen Wikisanakirja alkoi eritellä suuria ja pieniä kirjaimia sanan ensimmäisen kirjaimen osalta. Tämä oli toteutettu joissakin muissa Wikisanakirjoissa, kuten englanninkielisessä, jo aiemmin. Suomenkielisessä Wikisanakirjassa on noin artikkelia. Suomenkielinen Wikisanakirja on 18. suurin eri kielten Wikisanakirjojen joukossa artikkelimäärällä mitattuna.List of Wiktionaries ==Lähteet== == Aiheesta muualla == *Suomenkielinen Wikisanakirja *Englanninkielinen Wikisanakirja *Luettelo erikielisistä Wikisanakirjoista Luokka:Wikimedia-hankkeet Luokka:Elektroniset tietoteokset Luokka:Sanakirjat
Maximilian Kolbe

Maksymilian Maria Kolbe (oik. Rajmund Kolbe, 8. tammikuuta 1894, Zduńska Wola, Puola – 14. elokuuta, 1941, Auschwitz) oli puolalainen fransiskaaniveli, jonka katolinen kirkko myöhemmin julisti pyhimykseksi (Pyhä Maximilian Kolbe) hänen uhrauduttuaan toisen vangin edestä Auschwitzin keskitysleirissä. ==Kolben tausta ennen vangitsemista== Ennen toista maailmansotaa Kolbe oli aktiivinen useissa järjestöissä ja kirjoitti erilaisiin julkaisuihin. Hän oli myös aktiivinen radioamatööri (puolalaisella kutsumerkillä SP3RN). Vuonna 1939 hänen perustamansa ja johtamansa Niepokalanowin luostari lähellä Varsovaa tarjosi suojan monille puolalaisille pakolaisille, joista osa oli juutalaisia. ==Vangitseminen ja uhrautuminen== Gestapo pidätti hänet 17. helmikuuta 1941. Hänet vietiin Varsovaan, Pawlakin vankilaan, jossa vankeja kidutettiin ankarasti. Jonkin ajan kuluttua, 28. toukokuuta, franskiskaaniveli kuljetettiin Auschwitzin keskitysleirille (Auschwitz KL I). Heinäkuussa 1941 eräs Kolben sellin miehistä oli kadonnut. Natsit valitsivat kymmenen miestä samasta sellistä näännyttääkseen nämä kuolemaan. Näillä tavoin haluttiin estää pakoyritykset jatkossa. Paenneeksi luultu mies löydettiin myöhemmin hukkuneena leirikäymälään. Kun eräs valituista miehistä itki ja pyysi vapautusta perheensä tähden, Kolbe astui esiin ja halusi tulla miehen tilalle. Pyyntöön suostuttiin. Kahden viikon näännytyksen jälkeen vain neljä kymmenestä oli yhä elossa, mukaan lukien Kolbe. Sellejä tarvittiin muuhun käyttöön, joten Kolbe ja kolme muuta miestä tapettiin myrkkyruiskeella (fenolilla). ==Autuaaksijulistaminen ja kanonisaatio== Isä Kolben pelastama mies, Francis Gajowniczek, selvisi leiristä ja sodan jälkeen oli yksi niistä ihmisistä, jotka edesauttoivat papin pyhimykseksi julistamisessa. Harmaapäisenä eläkeläisenä vuonna 1971 hän sai kutsun Vatikaaniin: itse paavi Paavali VI johti autuaaksijulistamisen seremoniaa, joka on kanonisoinnin ensimmäinen vaihe. Lopullisen kanonisaation toimitti paavi Johannes Paavali II 10. lokakuuta 1982. Maximilian on päihderiippuvaisten, poliittisten vankien, perheiden sekä radioamatöörien suojeluspyhimys. http://ham-shack.com/history- misc.html ==Muut muistamiset ja jälkimaine== Heinäkuussa 1998 paljastettiin Kolben patsas Westminster Abbeyssä, Lontoossa osana 1900-luvun marttyyrien monumenttia. Pyhä Maximilian Kolbe oli puolalaisen marttyyripappi Jerzy Popiełuszkon suuri ihanne ja esikuva. == Lähteet == == Aiheesta muualla == * Pyhä Maximilian Kolbe (1894-1941) ja itsensä uhraava rakkaus - Fides 2021 Luokka:Puolalaiset pyhimykset Luokka:Holokaustissa kuolleet Luokka:Puolalaiset papit Luokka:Kristityt marttyyrit Luokka:Vuonna 1894 syntyneet Luokka:Vuonna 1941 kuolleet
Konsensus-päätöksenteko

Konsensus-päätöksenteko on ryhmän päätöstentekoprosessi, jossa toteutuu seuraavat periaatteet: # Kaikki ryhmän jäsenet osallistuvat tai kaikkia rohkaistaan osallistumaan. # Tavoitellaan päätöstä, jonka hyväksyvät kaikki tai laaja enemmistö. # Päätöksenteossa korostuu keskustelu ja prosessi. # Kaikkien mielipiteitä kunnioitetaan ja kaikkien osallistuminen on tärkeää. # Päätöksenteko tehdään yhteistyössä, ja pyritään päätökseen, jossa on huomioitu kaikkien ryhmän jäsenten huolet mahdollisimman hyvin. Onnistuneen konsensus- päätöksentekoprosessin lopputulos on päätös, joka ei ole välttämättä yksimielinen, mutta se on saavutettu edellä kuvattuja periatteita noudattaen. Tehokkaan konsensus-päätöksenetekoprosessin päätepiste on lopullinen päätös, jonka aikaan saamiseksi on eri tapoja. Hierarkisessa organisaatiossa lopullisen päätöksen voi tehdä organisaation ylin päättävä henkilö tai pieni päättäväksi elimeksi valittu ryhmä tai komitea. Demokraattisessa organisaatiossa päätös puolestaan voidaan saada aikaan ryhmän enemmistöllä, määräenemmistöllä tai yksimielisesti. Koska konsensus-päätöksenteko pyrkii vähimmäistämään vastustuksen, se on suosittu kansalaisjärjestöissä, joissa päätöksiä noudatetaan mieluiten, jos niillä on suurin mahdollinen tuki. Konsensusta vaaditaan silloin, kun päätöksen noudattamisen valvominen on mahdotonta, ja päätöksen noudattaminen jää yksittäisten yksilöiden harteille. Tällaisissa tapauksissa enemmistö ei voi yksinkertaisesti pakottaa haluaan vähemmistön päälle kuulematta heidänkin ääntään. Koska tarkemman konsensuksen hakeminen on useimmiten aikaavievää ja kuluttavaa, järjestöissä varataan konsensus-päätöksenteko useimmiten vain tärkeimpiä päätöksiä varten. == Katso myös == *Poliittinen filosofia *Dialogi *Kollektiivinen tietoisuus *Virheellinen konsensusefekti *Tieteellinen konsensus Luokka:Politiikan käsitteet Luokka:Päätöksenteko Luokka:Seulonnan keskeiset artikkelit
DGSE

Direction générale de la Sécurité extérieure (DGSE) (vuosina 1947–81 Service de documentation extérieure et de contre-espionnage, SDECE) on Ranskan ulkoinen tiedustelupalvelu, joka toimii puolustusministeriön alaisuudessa. Kenraali Charles de Gaullen Vapaassa Ranskassa muodostettiin vuonna 1942 tiedustelupalvelu BCRA. Se siirtyi vuonna 1943 Algeriaan liittoutuneiden valloitettua sen marsalkka Petainin saksalaisten kanssa yhteistyössä olleelta Pierre Lavalin hallitukselta DGSS:nä, erikoispalvelujen päähallintona. De Gaullen johtama Ranskan neljäs tasavalta laajensi palvelua vastavakoilulla SDECE:ksi vuonna 1946, joka menestyi hyvin Algeriassa. Vuonna 1962 SDECE siirrettiin pääministerin alaisuudesta puolustusministerin alaisuuteen Mehdi Ben Barkan katoamistapauksen jälkeen. SDECE osallistui peiteoperaatioihin, muun muassa ”Ascotiin”, Québecissä Kanadassa ja tuki öljyrikkaan Biafran itsenäisyyttä Nigeriasta vuonna 1968. Biafran itsenäistymisyrityksessä kuoli puoli miljoonaa ihmistä. Presidentti François Mitterrandin aikana Pariisin lentokentän toimitusjohtaja nimitettiin SDECE:n johtajaksi vuonna 1981 ja vuonna 1982 palvelusta tuli DGSE, joka jakautui tiedustelu-, hallinto-, vastavakoilu- ja operatiiviseksi osastoksi. Epäonnistuminen terrorin vastaisessa kampanjassa aikaansai amiraali Lacosten nimittämisen DGSE:n johtajaksi vuonna 1982. Vuonna 1996 alkaen DGSEn johtajaksi tuli Jacques Dewatre. Ranskalaiset agentit asettivat kaksi pommia 10. heinäkuuta 1985 Greenpeacen Rainbow Warrior -nimiseen alukseen Aucklandin satamassa, Uudessa- Seelannissa. Kahdestatoista aluksella olleesta valokuvaaja Fernando Pereira kuoli yrittäessään pelastaa valokuvausvarusteitaan. Kuudesta tekijästä saatiin kaksi kiinni ja tuomittiin vankeuteen. Ranska yritti estää Greenpeacea häiritsemästä ydinkokeitaan. ==DGSE:n johtajat== *Pierre Marion (7. kesäkuuta 1981 – 10. marraskuuta 1982) *Pierre Lacoste (10. marraskuuta 1982 – 19. syyskuuta 1985) *René Imbot (20. syyskuuta 1985 – 1. joulukuuta 1986) *François Mermet (2. joulukuuta 1986 – 23. maaliskuuta 1989) *Claude Silberzahn (23. maaliskuuta 1989 – 7. kesäkuuta 1993) *Jacques Dewatre (7. kesäkuuta 1993 – 19. joulukuuta 1999) *Jean-Claude Cousseran (19. joulukuuta 1999 – 24. heinäkuuta 2002) *Pierre Brochand (24. heinäkuuta 2002 – 10. lokakuuta 2008) *Erard Corbin de Mangoux (10. lokakuuta 2008 – 10. huhtikuuta 2013) *Bernard Bajolet (10. huhtikuuta 2013 –) ==Katso myös== *Luettelo tiedustelupalveluista *Maailmanlaajuista joukkovalvontaa koskevat paljastukset (2013 alkaen) == Lähteet == == Aiheesta muualla == Luokka:Ranskan tiedustelupalvelut Luokka:Joukkovalvonta
Forssan Lehti

Forssan Lehti on Forssassa kuutena päivänä viikossa ilmestyvä sanomalehti. Oman määritelmänsä mukaan se on ”sitoutumaton Lounais-Hämeen maakunnallinen äänenkannattaja”. Lehti alkoi ilmestyä kuudesti viikossa 1958 ja päivittäin 2006, jolloin se alkoi ilmestyä myös näköislehtenä internetissä. Forssan Lehden perusti Esko Aaltonen vuonna 1917. Lehteä kustansi vuonna 1920 perustettu Forssa Print (aiemmalta nimeltään Forssan Kirjapaino). 13. marraskuuta 2013 Hämeen Sanomat osti lehden. 22\. kesäkuuta 2021 Keskisuomalainen osti lehden. Lehden kokonaislevikki vuoden 2018 Media Audit Finland -levikkitutkimuksessa oli 9 520. Forssan Lehti muuttui broadsheet- koosta tabloidi-kokoon 4. huhtikuuta 2013. ==Lähteet== ==Aiheesta muualla== *Forssan Lehti Luokka:Suomalaiset sanomalehdet Luokka:Forssan media Luokka:Lounais-Häme Luokka:Hämeen Sanomat
TV Finland

TV Finland on Yleisradion omistuksessa oleva kanava, joka esittää valikoituja ohjelmia Ylen ohjelmistosta kaapelitelevisioverkkojen välityksellä Ruotsissa. Ohjelmat ovat pääasiassa suomalaista tuotantoa, eikä niiden välissä esitetä mainoksia. Tekstitelevisiopalvelunaan kanava käyttää Yleisradion teksti-tv:tä. TV Finland näkyy Ruotsissa maanpäällisessä televisiossa ja kaapelitelevisiossa Suur-Tukholman ja Mälarinlaakson alueilla. Tämän lisäksi se on näkynyt satelliitin kautta pääosassa Eurooppaa, mutta vastaanotto edellytti Canal Digitalin katselukorttia. Satelliittijakelu päättyi kesäkuun 2013 lopussa, minkä jälkeen kanava näkyy enää Ruotsissa. == Historia == Toiminta alkoi vuonna 1986 Nackan lähettimen näkyvyysalueella nimellä Finlands TV. Nimi TV Finland otettiin käyttöön vuonna 1997, kun satelliittilähetykset alkoivat. Kun Ruotsi siirtyi digitaalisiin maanpäällisiin lähetyksiin vuonna 2007, maanpäällinen näkyvyysalue laajeni kattamaan uusia alueita. Aiemmin kanavalla näkyi myös MTV3:n ohjelmia, mutta niiden esittäminen päättyi vuoden 2012 lopussa. Kanava näkyi aiemmin kahden eri satelliitin kautta, kunnes se siirtyi Telenorin Thor 5 -satelliittiin 2008. Uuden satelliitin käyttöönotto laajensi näkyvyysalueen myös Kanariansaarille. == Katso myös == * Digitaalitelevisio == Lähteet == == Aiheesta muualla == * TV Finlandin www- sivut Luokka:Ylen televisiokanavat Luokka:Vuonna 1986 perustetut televisiokanavat
Haltia

Haltia voi tarkoittaa ainakin seuraavia asioita: ==Taruolento== * haltia eli haltija, mytologinen taruolento * haltiat, mielikuvituskansa J. R. R. Tolkienin kehittämässä fantasiamaailmassa ==Paikannimi== * Halti eli Haltia, Suomen korkein tunturi Lapissa * Haltia, kylä Pälkäneellä ==Sukunimi== * Jussi Haltia (1897−1969), Kansaneläkelaitoksen johtaja ja korkeimman hallinto- oikeuden jäsen * Kaarlo Haltia (1863−1938), suomalainen kuvanveistäjä * Matti Haltia (s. 1939), suomalainen neurologi ja professori * Salme Haltia (1912−2021), Suomen vanhin lotta ==Muita== * 1460 Haltia, asteroidi * Suomen luontokeskus Haltia, luontokeskus Espoossa ==Katso myös== * Halti, täsmennyssivu
Mustatorvisieni

Mustatorvisieni (Craterellus cornucopioides) on Hydnaceae-heimoon kuuluva erinomainen ruokasieni, joka ei tarvitse esikäsittelyä. == Koko ja ulkonäkö == Mustatorvisienen lakki on ontto ja tumma, suppilomainen. Se on päältä mustanruskea ja alta mustanharmaa. Alapinta on myös valkoisen härmän peittämä. Märkänä väri on pikimusta. Sienen torven ulkopinta on matalasti poimuttunut, ja sen reuna on mutkainen. Raaka sieni tuoksuu miedosti omenalta ja maistuu voimakkaalta. == Kasvuaika ja -paikka == Mustatorvisieni kasvaa elokuusta lokakuulle Etelä- ja Keski-Suomessa verrattain yleisenä, usein tiheinä kasvustoina rehevien kangasmetsien ja lehtojen aukkopaikoissa. Esiintymisrunsaus kuitenkin vaihtelee suuresti vuosittain. Mustatorvisieni jää helposti huomaamatta, sillä se maastoutuu lähes täydellisesti lahoavien lehtien joukkoon. == Käyttö ravinnoksi == Mustatorvisieni on herkullinen monella tapaa valmistettuna. Sitä sopii käyttää kuten suppilovahveroa tai vaikka sekaisin suppilovahveron kanssa. Mustatorvisieni kannattaa säilöä kuivaamalla; kuivattuna sitä voi murentaa liottamatta mausteeksi ruokiin. Sienen tyviosa on mullanmakuinen ja sitkeä, joten sitä ei käytetä. == Lähteet == == Aiheesta muualla == * Luontoportti: Mustatorvisieni (Craterellus cornucopioides) * Laji.fi: mustatorvisieni (Craterellus cornucopioides) * Mustatorvisieni – Ruokavirasto Luokka:Mustatorvisienet Luokka:Seulonnan keskeiset artikkelit Luokka:Suomalaiset ruokasienet Luokka:Suomalaiset kauppasienet
Suppilovahvero

Suppilovahvero (Craterellus tubaeformis, syn. Cantharellus tubaeformis) on Hydnaceae-heimoon kuuluva erinomainen ruokasieni. == Koko ja ulkonäkö == Suppilovahvero on kooltaan pienikokoinen ja muodoltaan torvimainen. Sienestäjän on usein etsittävä sitä sammaleen seasta. Onneksi se kasvaa ryhmissä ja usein suurena joukkona. Lakin halkaisija on useimmiten alle viisi senttiä. Sen lakki on kellertävän tai harmahtavan ruskea, keskellä on selvä suppilo. Suppilon keskeltä on useimmiten selvä reikä onttoon jalkaan, joka on kellertävä ja melko pitkä ja hoikka. Alapinnan harvat helttamaiset poimut ovat leveitä, johteisia ja haaroittuvia. Sienen maku ja tuoksu ovat mietoja. === Samankaltaisia lajeja === Suppilovahveron näköisellä kosteikkovahverolla (Craterellus lutescens) lakin alapinta on oranssi tai valkoinen ja lähes sileä, kun taas suppilovahveron lakin alapinta on usein harmaa. Myös kosteikkovahvero on ruokasieni. Kultaheltta (Chrysomphalina chrysophylla eli Omphalina chrysophylla) on myös erehdyttävästi suppilovahveron näköinen, mutta se ei ole ruokasieni. Harvinainen nuhruvahvero (Cantharellus melanoxeros) sekä rustonupikka (Leotia lubrica) muistuttavat myös suppilovahveroa. == Kasvuaika ja -paikka == thumb|left|250px|Suppilovahvero kasvaa usein ryppäinä sammaleisissa kangasmetsissä. Suppilovahvero on ruokasienistä myöhäisimpiä, ja sen parhaat satokuukaudet ovat syys- ja lokakuu, mutta niitä voi löytää vielä marraskuussakin. Jäätyminen ei pilaa itiöemiä, vaan niitä voi kerätä lumen altakin syötäväksi. Suppilovahvero kasvaa yleensä sammaleisissa havumetsissä useina ryppäinä. Se on yleinen Etelä- ja Keski-Suomessa; lajin runsaimmat pohjoisimmat esiintymät ovat napapiirin tuntumassa, mutta sitä on tavattu Inarissakin.Eteläiset sienilajit kiipeävät Lappiin, Yle Uutiset 5.10.2012. Viitattu 4.9.2014 Suppilovahveroa tavataan Euroopassa ja Pohjois-Amerikan pohjoisosissa.Cantharellus tubaeformis Rogers Mushrooms Viitattu 1.10.2021. On joitakin viitteitä siitä, että Pohjois-Amerikan länsiosien suppilovahverot kuuluvat eri lajiin tai alalajiin kuin Euroopan ja Pohjois-Amerikan itäosien sienet.Craterellus tubaeformis Mushroom Expert == Käyttö ravinnoksi == Suppilovahvero on erinomainen ruokasieni, joka ei vaadi esikäsittelyä. Se voidaan säilöä pakastamalla tai kuivaamalla, ja se sopii monin tavoin käytettäväksi ruuanvalmistuksessa. Maku on mieto ja lievästi makea, jalkaosa on sitkeä. Sieni on lähes aina toukaton. Suppilovahvero kuului taannoiseen kauppasienien luetteloon 1. heinäkuuta 2012 asti, ja sen mukana sai myydä myös kosteikkovahveroa. Samoin on asia edelleen Ruokaviraston ylläpitämässä suositeltavien ruokasienten luettelossa. Pohjois-Amerikassa lajia käytetään myös sienivärjäykseen. == Lähteet == == Aiheesta muualla == * Suppilovahvero – Ruokavirasto * Laji.fi: suppilovahvero (Cantharellus tubaeformis) * Luontoportti: Suppilovahvero * Luonnonvarakeskus (Luke): Metsiemme marjat ja sienet Luokka:Mustatorvisienet Luokka:Kauppasienet Luokka:Seulonnan keskeiset artikkelit Luokka:Suomalaiset ruokasienet Luokka:Suomalaiset kauppasienet
Sumuvarjo

Sumuvarjo eli glooria on ilmakehässä sopivissa sääoloissa havaittava optinen ilmiö. Kuten sateenkaarikin, sumuvarjo muodostuu ilmakehässä olevissa vesipisaroissa. Sumuvarjossa valo taittuu ja siroaa takaisin (mie-sironta) tulosuuntaan. Sironnan tapahtumiseksi vesipisaroiden pitää olla suhteellisen pieniä ja halkaisijaltaan alle 50 mikrometriä. Sumuvarjon voi nähdä vain silloin, kun auringon valo pääsee paistamaan suhteellisen esteettä esimerkiksi havaitsijan takaa ja havaitsijan varjo puolestaan on sumua vasten. Maan päällä tällaisen tilanteen syntyminen on harvinaista, joten sumuvarjoja näkee helpoimmin lentokoneessa pilviä vasten. Sumuvarjo koostuu eri spektrin väreissä olevista säteittäisistä kehistä varjon ympärillä. Sumuvarjon renkaiden polarisaatio on yhdensuuntainen, kun taas lähellä varjoa polarisaatio on kohtisuora. Sumuvarjo on tietyssä mielessä myös sukua kehälle. Teoreettisesti voidaan tulkita sateenkaari, kehä ja sumuvarjo saman ilmiön eri ilmentymiksi. ==Galleria== Tiedosto:Solar glory at the steam from hot spring.jpg|Glooria kuuman lähteen höyryssä Tiedosto:Solar Glory with helicopter shadow around Mauna Loa.jpg|Glooria helikopterin varjon ympärillä Tiedosto:Glory An Teallach.jpg|Vaellusretkellä kuvattu glooria (An Teallach, Skotlanti). Tiedosto:IMG 7474 solar glory.JPG|Lentokoneen varjo gloorian keskellä Tiedosto:Fogbow glory spectre bridge edit 1.jpg|Golden Gate Bridgellä kuvattu glooria. Tiedosto:Glory, spectre.jpg|Glooria San Franciscossa. Tiedosto:Glory spectre fogbow ggb 1.JPG|Monirenkainen glooria Tiedosto:Glory, Vortex Street off Baja California.jpg|Glooria ja pyörre Baja Californian edustalla == Aiheesta muualla == * Simulation of rainbows, coronas, and glories by use of Mie theory * Sumuvarjo -video: Sumuvarjo eli glooria (optinen ilmiö) Luokka:Ilmakehän optiset ilmiöt
Zeniitti

Zeniitti [tseniitti] ( 'pään suunta' > m.ransk. zénith > ) tarkoittaa tähtitieteessä taivaan ylintä pistettä eli kohtaa, joka on suoraan katsojan pään yläpuolella. Päiväntasaajan ympäristössä Aurinko näkyy keskipäivällä zeniitin lähellä. Tarkalleen zeniitissä Aurinko voi käydä kääntöpiirillä vain kerran vuodessa: Kravun kääntöpiirillä pohjoisen pallonpuoliskon kesäpäivänseisauksen, suunnilleen 21.-22\. kesäkuuta aikaan ja Kauriin kääntöpiirillä pohjoisen pallonpuoliskon talvipäivänseisauksen, suunnilleen 21.-22\. joulukuuta aikaan. Kravun kääntöpiirin pohjoispuolella ja Kauriin kääntöpiirin eteläpuolella Aurinko ei voi ikinä käydä zeniitissä saakka. Kääntöpiirien välisellä alueella Aurinko on zeniitissä kaksi kertaa vuodessa, leveyspiiristä riippuen eri aikaan vuotta. Zeniitin vastakohta on nadiiri, taivaanpallon piste, joka on suoraan katsojan alapuolella. == Katso myös == *Taivaanpallo == Aiheesta muualla == *Turun yliopisto: Zeniitti Luokka:Pallotähtitiede Luokka:Luonnonmaantiede Luokka:Seulonnan keskeiset artikkelit
Luettelo Kansainliiton jäsenvaltioista

Tämä on luettelo Kansainliiton jäsenvaltioista. 28 valtiota oli Kansainliiton jäsenenä koko sen olemassaolon ajan. Loput 35 valtiota liittyivät, erosivat tai joutuivat erotetuiksi eri aikoina. == Jäsenvaltiot == Valtiot on listattu vuotena jolloin ne liittyivät. Valtiot joiden perässä lukee ”erosi” tarkoittaa valtiota, joka erosi omasta tahdostaan. Valtiot joiden perässä lukee ”jätti paikkansa” tarkoittaa sitä, että valtio liitettiin joko Saksaan tai Italiaan. Neuvostoliitto oli ainoa valtio, jonka Kansainliitto erotti. Yhdysvallat ei koskaan ollut Kansainliiton jäsen. *Lähteet: === 1919 (perustajajäsenet) === * * (erosi 1921; liittyi uudelleen 1933) * * * (erosi 1926) * Brittiläinen imperiumi ** ** ** ** ** ** * (erosi 1938) * (erosi 1937) * (erosi 1939) * (erosi 1936) * (erosi 1942) * (erosi 1936) * * (erosi 1937) * (erosi 1933) * * * * * * * (erosi 1936) * * * (erosi 1935) * (erosi 1939) * * * (Vichyn Ranska erosi 1941; Vapaa Ranska ei tunnustanut eroamista) * (erosi 1940) * * * * (jätti paikkansa 1943) * (jätti paikkansa 1939) * * (erosi 1938) === 1920 === * (jätti paikkansa 1939) * * (erosi 1925) * (jätti paikkansa 1938) * (jätti paikkansa 1940) * (erosi 1944) === 1921 === * * * === 1922 === * (erosi 1939) === 1923 === * * === 1924 === * === 1926 === * (erosi 1933) === 1931 === * === 1932 === * * === 1934 === * * * (erotettiin 1939) === 1937 === * == Katso myös == * Yhdistyneiden kansakuntien jäsenvaltiot == Lähteet == *Luettelo Kansainliiton jäsenvaltioista
Äyriäiset

Äyriäiset (Crustacea) ovat niveljalkaisten pääjaksoon kuuluvia, kiduksilla hengittäviä eläimiä. Maapallolta äyriäisiä tunnetaan noin 50 000–67 000 lajia, Suomesta noin 350. == Ulkonäkö ja rakenne == Useimmilla äyriäisillä on kitiinin peittämä, jaokkeista koostuva vartalo, joka on jakautunut päähän, keskiruumiiseen ja takaruumiiseen. Niillä on kaksi paria tuntosarvia, sekä suussa yksi pari yläleukoja ja kaksi paria alaleukoja. Keskiruumiissa on vaihteleva määrä raajoja, joita käytetään liikkumiseen tai tarttumiseen. Ruoansulatus on kaksiaukkoinen, ruoansulatuskanava suora ja lyhyt. Hermosto on tikapuumallinen. Tutkijat ovat jonkin verran erimielisiä siitä, voivatko äyriäiset kokea kipua. Pienimmät äyriäiset painavat gramman kymmenesosan, suurimmat yli 20 kiloa. == Elintavat ja elinympäristö == Monet äyriäiset käyttävät eläinravintoa, mutta osa syö myös kasvinosia. Koska äyriäisten kitiinistä ja kalkista muodostuva kuori ei veny, on kasvavan äyriäisen aika- ajoin vaihdettava (”luotava”) se. Tämä on vaarallinen vaihe, sillä kuorettomana äyriäinen on suojaton. Äyriäisistä valtaosa elää meressä, mutta monet äyriäiset ovat sopeutuneet makeaan veteen. Lisäksi on myös täysin kuivalla maalla eläviä lajeja (muun muassa monet siirat). Suurin osa lajeista elää itsenäisesti, mutta muutamat ovat parasiittisia ja elävät isäntäeläimiinsä kiinnittyneinä. Merirokot elävät aikuisvaiheensa alustaan kiinnittyneenä. Äyriäisnaaras kantaa usein muniaan mukanaan. Tyypillisesti äyriäisillä on kuoriutumisen jälkeen toukkavaihe, mutta ei aina (esimerkiksi ravut). == Luokittelu == * Luokka: Kidusjalkaiset Branchiopoda ** Alaluokka: Calmanostraca ** Alaluokka: Diplostraca ** Alaluokka: Sarsostraca * Luokka: Kilpipäiset Cephalocarida * Yläluokka: Multicrustacea ** Luokka: Hexanauplia ** Luokka: Kuoriäyriäiset Malacostraca * Yläluokka: Oligostraca ** Luokka: Ichthyostraca ** Alaluokka: Hiekkaryömijät Mystacocarida ** Luokka: Raakkuäyriäiset Ostracoda * Luokka: Airojalkaiset Remipedia == Ihminen ja äyriäiset == Joitakin äyriäislajeja käytetään ruoaksi. Näitä ovat muiden muassa joki-, tiikeri- ja täplärapu, hummeri, katkarapu, langusti ja taskurapu. Äyriäiset voivat aiheuttaa ruoka-aineallergiaa. == Lähteet == == Aiheesta muualla == * Äyriäiset ja nilviäiset (muun muassa simpukat, mustekalat, osterit ja etanat) – Ruokavirasto *Joel W. Martin & George E. Davis (2001) An Updated Classification of the Recent Crustacea . Natural History Museum of Los Angeles County. 132 s. * Luettelo Suomen äyriäislajeista * Luokka:Seulonnan keskeiset artikkelit
Lyydia

Lyydia () oli antiikin aikainen alue Vähässä-Aasiassa nykyisen Turkin alueella. Lyydia oli alun perin itsenäinen kuningaskunta, jonka asukkaita olivat lyydialaiset. Sen pääkaupunki oli Sardes. Lyydia oli ensimmäisiä valtioita, joissa lyötiin rahaa. Rikkauksistaan kuuluisa Kroisos on tunnetuin ja samalla viimeinen Lyydian kuningas. Persian kuningas Kyyros Suuri kukisti hänet 546 eaa. ja alisti Lyydian Persian maakunnaksi. Herodotoksen mukaan Kroisos aloitti sodan Persiaa vastaan saatuaan ennustuksen Delfoin oraakkelilta, joka kertoi että suuri valtakunta tulisi häviämään, jos Kroisos aloittaisi sodan. Näin kävikin, mutta valtakunta ei ollut Persia vaan Lyydia. Lyydian kieli kuoli ensimmäisellä vuosisadalla eaa. Rooman valtakunnan aikana Lyydia oli ensin osa Asian provinssia ja myöhemmin alueesta nimensä saanutta Lydian provinssia. == Lyydian kuninkaat == == Lähteet == == Aiheesta muualla == *Livius.org, Lydia * Luokka:Seulonnan keskeiset artikkelit
Palindromialkuluku

Palindromialkuluku on alkuluku, jonka voi lukea samanlaisena oikealta ja vasemmalta. Kymmenjärjestelmässä ensimmäiset palindromialkuluvut (joissa on enemmän kuin yksi numero) ovat 11 ja 101. Muutamia ensimmäisiä palindromialkulukuja: 2, 3, 5, 7, 11, 101, 131, 151, 181, 191, 313, 353, 373, 383, 727, 757, 787, 797, 919, 929, 10301, 10501, 10601, 11311, 11411, 12421, 12721, 12821, 13331, 13831, 13931, 14341, 14741, 15451, 15551, 16061, 16361, 16561, 16661, 17471, 17971, 18181, 18481, 19391, 19891, 19991 Palindromialkulukuja on muissakin kantalukujärjestelmissä kuin kymmenlukukannassa. Esimerkiksi binäärijärjestelmässä ensimmäiset palindromialkuluvut ovat 11 (3), 101 (5), 111 (7) ja 10001 (17). Kymmenkantaisia palindromialkulukuja on mahdollisesti ääretön määrä, mutta tätä ei ole vielä todistettu. ==Katso myös== *Palindromi *Luettelo ratkaisemattomista matemaattisista ongelmista == Aiheesta muualla == * Palindromic prime Luokka:Ratkaisemattomat matemaattiset ongelmat Luokka:Alkuluvut
TKL

TKL voi tarkoittaa ainakin seuraavia asioita: * Tampereen Kaupunkiliikenne Liikelaitos, TKL, kunnallinen liikennelaitos * Teknisen Kaupan Liitto, TKL, eräs kaupanalan yritysten edunvalvonta- ja palvelujärjestö * Tekniikan lisensiaatin tutkinto, TkL, teknistieteellinen yliopistotutkinto * Tikkurilan rautatieasema, Tkl, rautatieliikennepaikka. * Tokelaun maakoodi * Terveyskeskuslääkäri
Runeberg (täsmennyssivu)

__NOTOC__ Runeberg voi tarkoittaa seuraavia: == Sukunimenä == * Runeberg, ruotsalainen ja suomalainen suku. Suvun jäseniä tai heidän puolisoitaan ovat: ** Edvard Fredrik Runeberg (1721–1802), ruotsalainen kansantaloudellinen kirjailija ** Efraim Otto Runeberg (1722–1770), ruotsalais-suomalainen maanmittauksen johtaja ja kansantaloudellinen kirjailija ** Johan Ludvig Runeberg (1804–1877), kirjailija, Suomen kansallisrunoilija ** Fredrika Runeberg (o.s. Tengström) (1807–1879), kirjailija, J. L. Runebergin puoliso ** Carolina Runeberg (1808–1891), runoilija, J. L. Runebergin sisar ** Ludvig Mikael Runeberg (1835–1902), luonnontieteilijä ja taiteilija, J. L. Runebergin poika ** Lorenzo Runeberg (1836–1919), lääkäri, J. L. Runebergin poika ** Walter Runeberg (1838–1920), kuvanveistäjä, J. L. Runebergin poika ** Johan Wilhelm Runeberg (1843–1918), lääketieteen professori, valtioneuvos ja kansanedustaja, J. L. Runebergin poika ** Robert Runeberg (1846–1919), laivanrakennusinsinööri, jäänmurtajien suunnittelija ja ilmailun pioneeri, J. L. Runebergin poika ** Fredrik Runeberg (1850–1884), lääkäri ja valokuvaaja, J. L. Runebergin poika ** Nino Runeberg (1874–1934), opettaja ja kirjailija, Walter Runebergin poika ** Birger Runeberg (1875–1938), kirurgian professori, J. W. Runebergin poika ** Einar Runeberg (1877–1938), kaupunginlääkäri, J. W. Runebergin poika ** Carl Michael Runeberg (1905–1987), rehtori, historiantutkija, Einar Runebergin poika ** Fred Runeberg (1909–1976), valokuvaaja, Nino Runebergin poika ** Arne Runeberg (1912–1979), sosiaaliantropologian apulaisprofessori, Nino Runebergin poika ** Lorenzo Runeberg (1916–2007), professori, metsätieteilijä, runoilija, J. L. Runebergin pojanpojanpoika ** Kristian Runeberg (1934–2018), suomalainen lehtivalokuvaaja, Fred Runebergin poika ** Tutta Runeberg (1937–2004), toimittaja ja kirjailija, Kristian Runebergin puoliso == Muita merkityksiä == * Runeberg-projekti, pohjoismainen digitalisointihanke, nimetty J. L. Runebergin mukaan * M/S J. L. Runeberg, Helsingin ja Porvoon välillä liikennöivä saaristolaiva * Runeberg, Lönnrot, Snellman, kuvanveistäjä Harry Kivijärven suunnittelema muistomerkki Turussa * Runeberg Junior, lastenkirjallisuuspalkinto * Runebergin koti, J. L. Runebergin kotimuseo Porvoossa * Runebergin lähde, J. L. Runebergin mukaan nimetty lähde Ruovedellä * Runeberg-palkinto, J. L. Runebergin mukaan nimetty suomalainen kirjallisuuspalkinto * runebergintorttu, J. L. Runebergin mukaan nimetty leivonnainen. * J. W. Runebergin palkinto, lääketieteen alan huomionosoitus ==Katso myös== * Runeberginkatu * Runeberg, Lönnrot, Snellman
Kantoliina

Kantoliina on lasten kantamiseen tarkoitettu kangas, joka kiedotaan lapsen ja kantajan kehon ympäri. Liinoja on olemassa monia eri tyyppejä: trikoo­liinoja, kudottuja kantoliinoja, rengasliinoja, neliöliinoja. Tietynlaisia esimerkiksi kolmiomaisia kantoliinoja eli mitelloja käytetään myös yläraajamurtumien hoidossa. Tavallisesti liina kiedotaan niin, että se on tuettu hartioiden kohdalta, mutta sen voi kietoa pelkästään vyötärönkin ympäri. Kantoliinoja on käytetty useissa kulttuureissa jo vuosisatoja. Ainakin Suomessa vauvoja oli ennen vanhaan tapana kantaa huivin tai muun liinan sisällä, mutta sittemmin tapa hiipui. Jossain vaiheessa Euroopassa alettiin käyttää aasialais-, afrikkalais- ja eteläamerikkalaistyylisiä kantoliinoja. Kanga-reppu oli ensimmäinen Suomessa myyty kantoliina. Nykyään kantoliinoja ja -reppuja on markkinoilla kymmeniä eri malleja. Lapsi asettuu kantoliinaan haarat levällään niin kutsuttuun sammakkoasentoon. Jos jalat ovat yhdessä tai roikkuvat suoraan alaspäin, riskinä on, että lapselle kehittyy lonkkavika. == Katso myös == * Kanga == Lähteet == == Aiheesta muualla == *Kantoliinayhdistys - tietoa kantoliinoista ja kantorepuista. * Kantoliinakanava - tietoa kantoliinoista, sidontaohjeita yms Luokka:Lastenhoito
Voima

Voima voi tarkoittaa seuraavia asioita: __NOTOC__ ==Suureet== * voima, suure, joka kuvaa kappaleiden välisen vuorovaikutuksen voimakkuutta * energia * teho, voimakkuus, intensiteetti ==Laivat == * Voima, suomalainen vuonna 1916 valmistunut jäänmurtaja * Voima, suomalainen vuonna 1952 valmistunut jäänmurtaja ==Kulttuuri== * Voima, suomalainen yhteiskunnallinen lehti * Voima, Olli Lindholmin musiikkialbumi * Voima, Tähtien sota -elokuvissa ja -kirjoissa esiintyvä ilmiö, joka ympäröi kaiken elollisen ja pitää galaksit koossa * Voima, kirjailija C. Dale Brittainin kirja vuodelta 1995 * Voima, Rhonda Byrnen kirja vuodelta 2011 * voima, nimitys jonkin ilmiön tai tapahtuman aiheuttavasta tekijästä, kuten luonnonvoimista ==Yrityksiä== * Osuusliike Voima, Tampereella vuosina 1917−1983 toiminut osuusliike * Voima Kustannus, suomalainen mediakustantamo * Voima Ventures, syväteknologiaan sijoittava riskisijoitusyhtiö ==Henkilöitä== * Jonna Voima, suomalainen järjestöjohtaja ==Muuta== * Radio Voima, Lahdessa toimiva kaupallinen paikallisradio * Voimaliitto, vuosina 1905–1906 toiminut suomalainen aktivistijärjestö * Voiman talo, Tampereen Hämeenkadulla sijaitseva Osuusliike Voiman entinen pääkonttori
Voima (Tähtien sota)

Voima () on Tähtien sota -elokuvissa, kirjoissa yms. esiintyvä ilmiö, kenttä, joka ympäröi kaiken elollisen ja pitää galaksit koossa. Jedit kykenevät hyödyntämään Voimaa, mutta sen opetteleminen vie aikaa. Voiman pimeälle puolelle langenneet voivat käyttää sithvoimaa. Voiman pimeä puoli koostuu vihasta, pelosta ja aggressiosta. Videopelissä Star Wars: The Old Republic kerrotaan, että Voima havaittiin ensimmäisen kerran Tython-nimisellä planeetalla, jossa ensimmäiset jedit syntyivät. Voima voidaan tunnistaa henkilöistä mittaamalla verikokeella midikloriaaniarvo. Mitä suurempi arvo on, sitä vahvempi henkilön on mahdollista olla Voimassa. Voiman käyttö on kuitenkin henkilön omassa päätösvallassa. Jedismi on todellinen elämänkatsomus tai uusi uskonnollinen liike, joka perustuu Voimaan. ==Lähteet== == Aiheesta muualla == *The Force Wookieepediassa *Voima Jedipediassa Luokka:Tähtien sota -käsitteet de:Star Wars#Die Macht
Quintana Roo

Quintana Roo on Meksikon itäisin osavaltio. Se rajoittuu Yucatániin pohjoisessa ja Campecheen lännessä, idässä Karibianmereen ja etelässä Belizeen. Osavaltio on saanut nimensä meksikolaisen kansallissankarin Andrés Quintana Roon mukaan. Quintano Roosta tuli territorio 24. marraskuuta 1902 ja osavaltio 8. lokakuuta 1975. Se on Meksikon uusin osavaltio. Osavaltion pinta- ala on 42 361 neliökilometriä ja asukasluku vuonna 2014 noin 1,5 miljoonaa. == Lähteet == == Aiheesta muualla == *
Chihuahua (kaupunki)

Chihuahua [tʃi'wawa] on Chihuahuan osavaltion pääkaupunki Meksikossa. Vuonna 2014 siellä oli 887 600 asukasta. Kaupungin nimen alkuperä ei ole tarkkaan tunnettu, mutta nahuatlin kielessä sana Xicuahua merkitsee kuivaa, hiekkaista paikkaa. Kaupunki perustettiin virallisesti nimellä Real de San Francisco de Cuéllar vuonna 1709, kun sen läheltä oli löytynyt hopeaa. Vuonna 1718 se uudelleennimettiin Felipe el Real de Chihuahuaksi. Koirarotu chihuahua on sieltä kotoisin. Chihuahua sijaitsee Sierra Madren laaksossa Chihuahuan autiomaan laidalla. == Lähteet == == Aiheesta muualla == Luokka:Meksikon kaupungit Luokka:Chihuahua (osavaltio)
Charles Taylor (filosofi)

Charles Taylor CC, GOQ, FRSC, (s. 5. marraskuuta 1931) on kanadalainen filosofi, joka tunnetaan näkökulmistaan moraaliin ja moderniin länsimaisen yksilön ja ryhmän identiteettiin. Hänet luokitellaan usein kommunitaristiksi. Taylor sai koulutuksensa McGill-yliopistossa (kandidaatin tutkinto historiassa 1952) ja Oxfordin yliopistossa (kandidaatin tutkinto politiikassa, filosofiassa ja taloustieteissä 1955, maisteri 1960 ja FT 1961). Taylor työskenteli moraalifilosofian professorina Oxfordissa sekä poliittisten tieteiden ja filosofian professorina McGill-yliopistossa Montrealissa Kanadassa. Nykyisin hän on emeritusprofessori. Hänellä on osa-aikainen virka lain ja filosofian professorina Northwestern-yliopistossa Evanstonissa Illinoisissa. == Teoksia == * The Explanation of Behavior (1964) * Hegel (1975) * Hegel and Modern Society (1979) * Philosophical Papers (2 osaa) (1985) * Sources of the Self: The Making of Modern Identity (1989) * The Malaise of Modernity (julkaistu versio Taylorin Massey-luennoista; julkaistu myös nimellä The Ethics of Authenticity) (1992) * The Politics of Recognition (1992) * Philosophical Arguments (1995) * A Catholic Modernity? (1999) * Modern Social Imaginaries (2004) * == Kirjallisuutta == * * * == Aiheesta muualla == * Charles Taylorin kotisivu , Northwestern-yliopisto * Tommi Wallenius: Aito asia. Artikkeli kirjasta Autenttisuuden etiikka. Niin & näin 3/1995. Luokka:Analyyttiset filosofit Luokka:Moraalifilosofit Luokka:Kanadalaiset filosofit Luokka:Companion of the Order of Canada Luokka:Grand Officer of the National Order of Quebec Luokka:Vuonna 1931 syntyneet Luokka:Elävät henkilöt
Kahtaisioni

Kahtaisioni eli zwitterioni eli dipolaarinen ioni on molekyyli, jossa on yksi tai useampi hapan ja emäksinen ryhmä. Näistä ryhmistä vähintään kaksi tai useampi on sähköisesti varautunut siten, että molekyylin kokonaisvaraus on nolla. Liuoksessa kahtaisionisuuteen pystyvät molekyylit esiintyvät kahtaisioneina ainoastaan isoelektrisessä pisteessään, eli tietyssä pH- arvossa. Kahtaisioniset aineet ovat amfoteerisiä (toimivat happoina ja emäksinä) ja jos liuoksen pH menee yli tai alle isoelektrisen pisteen pH:n, alkaa liuoksessa esiintymään merkittävissä määrin myös negatiivisesti tai positiivisesti varautuneita molekyylejä, joiden kokonaisvaraus ei siis ole nolla. Happoryhmä saa varauksen luovuttamalla protonin (H+) ja emäsryhmä vastaanottamalla H+. Protonin luovutuksen ja vastaanoton voidaan ajatella tapahtuvan molekyylin sisällä ja siksi kahtaisioneja kutsutaan joskus nimellä sisäinen suola. Protonien siirto ei usein kuitenkaan tapahdu oikeasti suoraan molekyylin sisällä, vaan liuottimen kautta (liuotin luovuttaa ja vastaanottaa H+). Kahtaisioneja ovat esimerkiksi aminohapot. Näissä on aina happoryhmänä toimiva karboksyylihapporyhmä (-COOH) ja emäsryhmänä toimiva amiiniryhmä (-NH2). Glysiini (kuvassa) on kahtaisioninen ja on pH:ltaan neutraalissa liuoksessa lähinnä kahtaisionimuodossa. Termi zwitterioni tulee saksankielestä: zwitter tarkoittaa hermafrodiittia tai hybridiä. == Katso myös == *Amfolyytti == Lähteet == == Aiheesta muualla == Luokka:Ionit
Atseotrooppinen seos

Atseotrooppinen seos on nesteseos, josta keitettäessä syntyvän höyryn koostumus on sama kuin nesteseoksen itsensä, toisin sanoen se tislautuu muuttumattomana. Esimerkiksi etanolin vesiliuos muodostaa atseotrooppisen seoksen kun se tislataan noin 96-massaprosenttiseksi. ==Katso myös== *Kerahaihdutus == Lähteet == * Teknillinen korkeakoulu: Fysikaalisen ja sähkökemian laboratorio, HT 32b * Jukka K. Korpela: Pieni sivistyssanakirja Luokka:Seokset
Raseeminen seos

Raseeminen seos eli rasemaatti on optisten isomeerien seos, joka sisältää molempia enantiomeerejä yhtä paljon. Koska enantiomeerit kiertävät valon polarisaatiotasoa yhtä paljon mutta vastakkaisiin suuntiin, raseeminen seos ei kierrä polarisaatiotasoa. Farmakologisista aineista raseemisina seoksina esiintyvät esimerkiksi ibuprofeeni, setiritsiini, atropiini, mirtatsapiini, sitalopraami, ketamiini, metorfaani, rasemorfaani, tsopikloni, tramadoli, metadoni, varfariini, salbutamoli, efedriini, pseudoefedriini, amfetamiini, metamfetamiini, modafiniili, MDMA, metyylifenidaatti, nikotiini ja Bromo- Dragonfly. Seosten kahdesta isomeeristä yleensä vain toinen vaikuttaa halutulla tavalla. Talidomidissa toinen isomeeri auttoi raskaana olevien naisten aamupahoinvointiin, mutta toinen vahingoitti sikiötä. == Katso myös == *Kiraalisuus *Eudysminen suhde == Lähteet == Luokka:Stereokemia
Trappistit

Trappistit (, lyh. O.C.S.O.) ovat katolisen kirkon latinalaiseen riitukseen kuuluva sääntökunta, sisterssiläisjärjestön haara, joka noudattaa Benedictuksen luostarisäännöstöä. Sääntökunta sai alkunsa uudistusliikkeestä Notre Dame de la Grande Trappen luostarissa vuonna 1664, kun veljet kokivat sisterssiläisten valtavirran lipsuvan liian rentoon elämään. Sääntökunta otti epävirallisen nimensä ranskalaisen Soligny-la-Trappen kaupungin mukaan. Trappistit on Armand Jean le Bouthillier de Rancén 1664 toimeenpanemasta puhdistuksesta alkunsa saanut paavin 1678 ja 1705 vahvistama sisterssiläismunkiston haara, jonka pääluostarina oli alkuaan Normandiassa oleva Notre-Dame de la Trappe. Vuonna 1892 munkkikunta järjestäytyi itsenäiseksi nimellä Puhdistettujen sistersiläisten veljeskunta (Ordo Cisterciensium reformatorum). Luostarikuri on ankara. Jäseniltä vaaditaan täydellistä vaikenemista, kasvisruokavalion noudattamista ja askeesiharjoituksia. Yksityiskammioelämän sijaan trappistit työskentelevät, syövät ja nukkuvat yhteisissä suojissa. Kurin ankaruus esti ensin veljeskunnan laajenemisen, mutta kun Ranskan vallankumouksen aikana munkit karkotettiin luostarista, sen vaikutus levisi muualle Eurooppaan ja Pohjois-Amerikkaan. Vuonna 1900 paavi julisti trappistien pääluostariksi vanhan Citeaux’n, joka 1898 oli joutunut heidän haltuunsa. Pappismunkeilla on valkoinen, nahkavyöllä sidottu puku ja musta päähine. Naispuoliset trappistit noudattavat samaa elämäntapaa kuin miehet.Trappistit, Tietosanakirja. Osa 9, palsta –1775. Tietosanakirja-osakeyhtiö 1917 Nykyisin maailmassa on 170 trappistiluostaria ja niissä noin 2 500 munkkia ja 1 800 nunnaa. Benedictuksen luostarisäännöstön kohta 48 sanoo: ”Olet oikea munkki vain kun elät kättesi työllä”. Niinpä trappistiluostarit tuottavat tarvikkeita, joiden myynnillä katetaan luostarin ylläpito. Tuotteiden joukossa on juustoja, leipää, ruumisarkkuja ja vaatetavaraa. Koska säännöstö ei tuomitse alkoholia, monet luostarit tuottavat olutta tai likööriä. == Katso myös == * Trappist-olut ==Lähteet== == Aiheesta muualla == * Järjestön kotisivut *
Substituutio

Substituutio tarkoittaa korvautumista *Substituutio, kemiallinen reaktio **Nukleofiilinen substituutio **Nukleofiilinen aromaattinen substituutio **Elektrofiilinen aromaattinen substituutio *Substituutio, korvaustesti, jonka avulla kielellisen ilmauksen merkitysvivahteita voidaan tarkkailla *geneerinen substituutio, lääkkeen vaihtaminen toiseen
Edward Victor Appleton

Edward Victor Appleton (6. syyskuuta 1892 - 21\. huhtikuuta 1965) oli brittiläinen Nobel-palkittu fyysikko. Hän löysi toisen maailmansodan aikaan ilmakehän Appleton-kerroksen ja sai löydöstä Nobelin fysiikanpalkinnon 1947. Appleton syntyi Bradfordissa ja opiskeli Cambridgen yliopistossa. Ensimmäisessä maailmansodassa hän oli pioneerijoukoissa, ja rauhan tultua hän palasi Cambridgeen ja alkoi tutkia radioaaltoja ja ilmakehän fysiikkaa Cavendish-laboratoriossa.Sir Edward Victor Appleton Encyclopedia Britannica Vuonna 1924 hänet kutsuttiin fysiikan professoriksi Lontoon yliopistoon. Hän palasi Cambridgeen 12 vuotta myöhemmin. Vuoden 1924 loppupuolella Appleton aloitti yhdessä BBC:n kanssa kokeet, joilla löytyi radioaaltoja heijastava kerros ilmakehän yläosista, nykyisin ionosfääriksi kutsutusta kerroksesta. Tämä Appeltonin kerros heijastaa lyhytaaltoja niin että radioaaltoja voidaan lähettää ympäri maapallon. Vuonna 1939 Appleton nimitettiin valtion tutkimuslaitokseen, jossa hän työskenteli toisen maailmansodan aikana tutkaa ja ydinpommia kehittävissä projekteissa. Sodan jälkeen 1949 hänet nimitettiin Edinburghin yliopiston rehtoriksi. == Lähteet == == Aiheesta muualla == Luokka:Brittiläiset fyysikot Luokka:Brittiläiset rehtorit Luokka:Nobelin fysiikanpalkinnon saajat Luokka:Brittiläiset aateliset Luokka:Vuonna 1892 syntyneet Luokka:Vuonna 1965 kuolleet
Suomipop

Suomipop tarkoittaa seuraavia: * Radio Suomipop, radiokanava * Suomi Pop, Karelia-yhtyeen albumi vuodelta 1970. * suomalaista popmusiikkia * Jyväskylässä vuodesta 2008 ja Oulussa vuodesta 2018 lähtien järjestetty pop- festivaali
Subjekti

Subjekti (lat. subiectum, käännös kreikan sanasta hypokeimenon ’alla oleva’) voi tarkoittaa seuraavia asioita: * subjekti, kielitieteessä lauseenjäsen, joka ilmaisee tekijää * subjekti, olio, josta väitetään (predikoidaan) jotakin * subjekti, filosofinen olio, jolla on subjektiivisia kokemuksia ja joka on suhteessa muihin entiteetteihin. Luokka:Seulonnan keskeiset artikkelit
Jussi Halli

Jussi Halli (s. 1978 Helsinki) on suomalainen toimittaja, juontaja ja it-alan johtaja. Kirjoitettuaan ylioppilaaksi Halli toimi vapaana toimittajana, uusimediayhtiöissä ja poliittisten sekä sitoutumattomien nuorisojärjestöjen hallituksissa. Televisiouransa Halli aloitti syksyllä 1999 Helsingin kaapeliverkossa toimineella Helsingin Aluetelevisio ATV:lla, jonka päätoimittajana hän oli elokuusta 2001 kanavan lähetystoiminnan loppumiseen saakka joulukuuhun 2002. Tänä aikana hän ei esiintynyt omalla nimellään vaan käytti Kaarle Kimpulainen -pseudonyymiä. Tämän jälkeen Halli työskenteli MoonTV:n ajankohtaisohjelmien tuottajana ja ruutukasvona. Valtakunnalliseen julkisuuteen Halli nousi syksyllä 2002 MTV3:n ja Fremantle Median tuottaman Bonus-tietokilpailun isäntänä, ”Suomen nuorimpana setänä”. Lisäksi Halli on osallistunut moniin muihin ohjelmaprojekteihin, muun muassa isännöimällä Subtv:n Suoraa huutoa -talk show’ta ja juontamalla vuoden 2005 Miss Suomi -kilpailut. Televisiotoiminnan ohella Halli on myös esiintynyt radiossa, hän oli yksi edesmenneen Radio Cityn kanavaäänistä. Hän juonsi Herätysliike- aamuohjelmaa. Halli on juontanut MTV3:n automakasiiniohjelmaa Ajoneuvos sekä Radio Novan Liikenneohjelmaa. Syksyllä 2013 häneltä julkaistiin Ajoneuvos -ohjelmaan perustuva, saman niminen tietokirja. Halli on aikaisemmin työskentellyt mm. verkkopalvelu Suomi24:n johtajana. Hän on nykyään TeliaSoneran online-toimintojen myyntijohtaja. == Tietokirjat == * == Lähteet == Luokka:Suomalaiset televisiotoimittajat Luokka:Suomalaiset radiotoimittajat Luokka:Elävät henkilöt Luokka:Vuonna 1978 syntyneet
Velké Popovice

Velké Popovice () on kunta Tšekin tasavallassa lähellä Prahaa. Kunnassa on 2 325 asukasta (2009). Kunnassa sijaitsee Velké Popovice -panimo, joka tunnetaan parhaiten Velkopopovický Kozel -oluen valmistuspaikkana. == Sijainti == Velké Popovice sijaitsee noin 25 kilometriä etelään maan pääkaupungista Prahasta. Etelässä se rajautuu vuonna 1993 perustettuun luonnonpuistoon. == Historia == Velké Popovicen asutuskeskus ja seurakunta mainitaan ensimmäistä kertaa vuonna 1332. Kylän maiden tiedetään kuuluneen suoraan Böömin kuninkaalle 1400-luvulla. Hussilaisjoukot valtasivat ensimmäisen tiedetyn Popovicen linnoituksen vuonna 1420. Nykyään osana kunnan suurta panimona toimiva Velké Popovicen toinen linnoitus on vuodelta 1560. Itse panimo alkoi toimia 1870-luvulla František Ringhofferin perheen toiminnan tuloksena. Kunnan koulu mainitaan ensimmäistä kertaa jo vuonna 1675. Velké Popovicen kirkon (Kostel Panny Marie Sněžné) vanhimmat osat on ajoitettu 1200-luvun lopulle. Kirkkorakennuksen edessä sijatiseva patsas esittää Johannes Nepomukilaista. == Galleria == Kuva:Velké Popovice, Masarykova str 2.jpg|Masaryk-katu Kuva:Velké Popovice, Husova str.jpg|Terveyskeskus Kuva:Velké_Popovice,_Panny_Marie_Sněžné_Church.jpg|Pyhän lumen neitsyen kirkko (Kostel Panny Marie Sněžné) == Lähteet == == Aiheesta muualla == * Google Maps: Velké Popovice, Czech Republic Luokka:Tšekin kunnat Luokka:Keski-Böömin lääni
Kädestä kiinnipitäminen

thumb|250px|Kaksi lasta pitämässä toisiaan kädestä Kädestä kiinnipitäminen on eräs kosketuksen muoto kahden tai useamman ihmisen välillä. == Eri kulttuureissa == Länsimaisessa kulttuurissa kädestä pitävät kiinni pääasiassa puolisot ja pariskunnat, sekä vanhemmat ja pienet lapset, joiden kohdalla syynä voi olla kiintymyksen sijaan valvonta. Arabimaissa, Afrikassa ja joissain Aasian osissa sekä perinteisesti joissain Välimeren ja Etelä-Euroopan kulttuureissa miehet pitävät toisiaan kädestä ystävyyden ja kunnioituksen osoittamiseksi. == Homoilla == Vuonna 2012 Euroopan unionin perusoikeusviraston kyselyyn vastanneista homoseksuaaleista miehistä 74 prosenttia ja homoseksuaaleista naisista 51 prosenttia kertoi välttelevänsä kädestä kiinnipitämistä julkisella paikalla, koska he pelkäsivät joutuvansa häirinnän tai hyökkäyksen kohteeksi. Vuonna 2017 Alankomaissa homopari joutui väkivaltaisen hyökkäyksen kohteeksi kuljettuaan käsi kädessä kotiin juhlista. Solidaarisuuden osoituksena hollantilaiset miehet eri puolilla maailmaa kulkivat julkisilla paikoilla käsi kädessä. == Lähteet == ==Aiheesta muualla== Luokka:Käytös- ja tapatieto
Smile (Brian Wilsonin albumi)

Smile on Brian Wilsonin albumi vuodelta 2004. Wilson, Van Dyke Parks ja Darian Sahanaja viimeistelivät yhdessä levyn, joka oli saanut alkunsa lähes 40 vuotta aiemmin. Alkuperäinen Smile-albumi, joka piti julkaista Wilsonin The Beach Boys -yhtyeen nimissä vuonna 1967, on luultavasti kuuluisin julkaisematon musiikillinen teos länsimaisen populaarimusiikin historiassa. ==Smile vuonna 1967== Vuonna 1966 julkaistu Beach Boysin Pet Sounds -albumi on yleisesti mielletty yhdeksi populaarimusiikin tärkeimmistä julkaisuista. Seuraavalla albumillaan, Smilella Brian Wilsonin ja Beach Boysin oli tarkoitus ylittää itsensä vielä kerran. Wilson alkoi työstää aivan uudenlaisen rakenteen omaavia kappaleita tulevalle mestariteokselleen. Beatlesit (erityisesti Paul McCartney) olivat ihastuneita Pet Soundsiin, ja se innosti myös heitä kokeilemaan kaikenlaisia tekniikoita ja tunnelmia. Nyt alkoi Brian Wilsonin ja Beatlesien kilpailu saada uusi listojen kärkeä hallitseva hittilevy valmiiksi. Sen kilvan Brian Wilson lopulta hävisi. Smile-levyn tekoprosessia häiritsivät The Beach Boysin riita levy-yhtiönsä kanssa sekä Wilsonin kasvava epävarmuus, johon liittyi osittain levy-yhtiön ja musiikkimedian asettamat valtavat paineet. Ensimmäisenä saatiin aikaiseksi vuoden 1966 lokakuussa julkaistu hittisingle Good Vibrations, joka on tunnettu mestariteos. Monimutkainen kappale koostuu monesta eri osasta ja sitä äänitettiin jopa kolmessa eri studiossa. Kokopitkän albumin äänitysprojekti venyi ja venyi, syynä kappaleiden ja tuottamisen monimutkaisuus ja Wilsonin täydellisyydentavoittelu. The Beatles julkaisi klassikkolevynsä Sgt. Pepper's Lonely Hearts Club Band kesäkuussa 1967 ja Wilson tunsi olleensa myöhässä. Hän ei halunnut viimeistellä Smileä ja jätti nauhat pölyttymään. The Beach Boys julkaisi syyskuussa 1967 albumin Smiley Smile, joka oli täynnä kaikenlaisia hätäisiä kokeiluja, mutta sinne pääsi myös pari kappaletta Smile-levyltä, tosin pahoin yksinkertaistettuna. ==Brian Wilsonin soolo-Smile vuonna 2004== Brian Wilsonin soololevynä vuonna 2004 julkaistu Smile sai monilta kriitikoilta hyvää palautetta. Miltei 40 vuotta suunnitellusta myöhemmin ilmestynyt albumi ei kuitenkaan voinut vastata alkuperäistä julkaisua: levy julkaistiin niin erilaisena ajankohtana, eikä tuotoksella ollut mukana Beach Boysin muita jäseniä Brian Wilson lisäksi. == Aiheesta muualla == * Luokka:The Beach Boysin albumit Luokka:Vuoden 2004 albumit